**Kosztolányi Dezső epikája**

„Az az érzésem –ismételte makacsul-, az az érzésem, hogy nem bántak vele emberien. Nem úgy bántak vele, mint egy emberrel, hanem mint egy géppel. Gépet csináltak belőle... Embertelenül bántak vele...”

/Kosztolányi Dezső: Édes Anna/

**Feladat: Mutassa be az öntudatlan lázadás gesztusát Kosztolányi Dezső Édes Anna című regényében!**

1. Kosztolányi Dezső (1885–1936) a *Nyugat* 1. nemzedékének egyik kiemelkedő alakja.
2. Sokoldalú művész, lírai és epikai alkotásai egyaránt jelentősek.
3. Kiváló mű­fordító és nyelvművelő is.
4. Erkölcse a szépség, az **esztétikum**: „*homo aestheticus*”, a művészi formák szépségére, a tökéletes nyelvi megformálásra törekszik, kiáll a szellem függetlensége mellett, óvakodik a politikától. Szerinte a költő nem tehet semmit a társadalomért.
5. Stílusa **impresszionista és szimbolista**. Verseiben gyakori a pillanatnyi élmények, hangulatok rögzítése. Kedveli a színes jelzőket és a zeneiség stíluseszközeit.
6. Alapérzése a **gyermekkor iránti nosztalgia**, amit 2. verseskötete, *A szegény kisgyermek panaszai* is mutat, de utolsó nagy köl­teményeiben is gyakran emlékezik vissza gyermekkorára a költő (pl. *Hajnali részegség, Szep­temberi áhítat*).

## 1. Életpálya

1. 1885. március 29-én született **Szabadká**n művelt, polgári értelmiségi családban.
2. Édesapja Kosztolányi Árpád matematika-fizika szakos gimnáziumi tanár, majd igazgató; édesanyja Brenner Eulália, gyógyszerész lánya.
3. Nagyapja (Kosztolányi Ágoston) részt vett a szabadságharcban, élményeiről sokat mesél a unokájának. A 4 és fél éves fiút ő tanítja meg írni-olvasni.
4. Tízéves koráig örökösen betegeskedik (neuraszténiás asztma).
5. A **gimnázium**: **Szabadká**n → sokat olvas, verses színdarabot ír; az önképzőkör elnöke.
6. 1903-tól a **budapesti Pázmány Péter Tudományegyetem** bölcsészkarán magyar-német szakos tanárnak készül, de nem szerez diplomát → Négyesy László stílusgyakorlatai: nagy hatás. Itt köt barátságot Babits Mihállyal és Juhász Gyulával.
7. 1904-ben a **bécsi egyetem**en is filozófiai előadásokat hallgat, **Freud** gondolatai (a tudatalatti felfedezője, a pszichoanalízis „atyja”) nagy hatással vannak rá.
8. 1906-tól dönt az újságírás mellett, a *Budapesti Napló* munkatársaként versrovatot vezet, majd az 1908-ban induló *Nyugat* c. folyóiratnak is dolgozik.
9. 1913-ban feleségül veszi **Harmos Ilona** színésznőt → 1915. ápr.: megszületik Ádám nevű fia.
10. Az 1. világháború idején rémülten figyeli az értelmetlen vérontást.
11. A katonai szolgálat alól felmentik (szívpanaszai miatt és pártfogói közbenjárására).
12. 1919-ben, a háborús összeomlás után *Új Nemzedék* c. napilap *Pardon* rovatának vezetője → politikai szerepvállalás → a régi barátai elfordulnak tőle.
13. 1921: kiábrándul politikából; otthagyja *Új Nemzedék*et. A liberális *Pesti Hírlap* munkatársa lesz.
14. 1929-ben bekapcsolódott *A Toll* c. napilap Ady-vitájába → *Az írástudatlanok árulása* (*Különvélemény Adyról Endréről*) támadja az Ady-kultuszt, elfogult cikke Ady túlbecsülése ellen szólt.
15. 1933 nyara: **ínyrák**. 1933-ban fedezte fel ínyén, hogy rákja van. **Stockholm**ban rádiumbesugárzással is kezelték, kilencszer műtötték.
16. 1935 nyarán **Visegrád**on az újságírók üdülőjében pihent, ahol megismerkedett **Radákovich Máriá**val (kései szerelme).
17. 1936. november 3-án **Budapest**en érte a halál.

**2. Az 1. írói korszaka: 1919-ig**

1. 1907-ben megjelenik az **1. verseskötete**: *Négy fal között* → hangkeresés. „*Ő irodalmi író*” (Ady kritikája).
2. 1910: a *Szegény kisgyermek panaszai* c. kötet → gyermeki birodalom felidézése. Hatalmas **siker**; Babits árulással vádolja Kosztolányit („*olcsó*” siker).

**3. 1920-36: az érett költő korszaka**

1. Lírája elmélyül; életközelibbé válik.
2. 1920: *Kenyér és bor* c. verseskötet.
3. 1922: *Nero, a véres költő* → az 1. jelentős regénye, a dilettáns költőcsászár bemutatása (a jelennek is szól: Szabó Dezső karikatúrája).
4. 1924: *A bús férfi panaszai* → tétova, nosztalgikus alaphang; a múlt siratása.
5. Az 1920-as évek regényei: *Pacsirta* (1924), *Aranysárkány* (1925), *Édes Anna* (1926).
6. 1928: *Meztelenül* c. kötet → szabad versek. A formaváltás mögött megújult témavilág.
7. 1933: *Esti Kornél*-novellák.
8. 1935: *Számadás* → a legjelentősebb kötete (létösszegzés; az érett alkotó kiteljesedése).

**Édes Anna (1926)**

**Bevezetés: Kosztolányi prózája**

* A szabadkai születésű Kosztolányi Dezső (1885–1936) a Nyugat 1. nem­zedé­kének egyik legnagyobb személyisége. Jelentős író, költő, műfordító és nyelv­művelő.
* A fiatalon elhunyt Csáth Géza unokabátyja.
* A művészi nyelv mestere.
* Sajátos elméletében a politikai-erkölcsi kérdésekkel foglalkozó ember (homo moralis) fölébe helyezi a társadalmi küzdelmektől elforduló alkotót, a szépség emberét (homo aestheticus).
* Írásaiban a polgári életforma és gondolkodás jelenik meg, a polgári humanizmus eszmeiségét önti szavakba.
* Fogékonnyá válik az emberi szenvedésre, a kisemberek problémáira (pl. kiszolgáltatottság) is.
* Az emberi lélek rejtelmeit, vívódásait ábrá­zol­ja.
* Lírájában és prózájában impresszionista és szimbolista eszközöket használ (pl. erős hangulati hatású jelzők, festőiség, zeneiség, névszói stílus, jel­képes motívumok).
* Az 1920-as években felerősödik érdeklődése a mélylélektan iránt. Nagy hatással vannak rá Freud tanításai. Sigmund Freud (1856–1939) osztrák orvos, az ún. pszichoanalízis (lélekelemzés) megalapítója, aki felfe­dezte a tudattalant (vágyak, ösztönök, álmok), az ember cselekedeteit az elfojtott ösztönökre és a „tudat alá” szorított lelki sebekre vezette vissza.
* Az 1920-as évek elején erőteljesen a próza felé fordul. Uralkodó műfaja a regény lesz. Egymás után 4 nagy regénye jelenik meg: a Nero, a véres költő (1922), Pacsirta (1924), Aranysárkány (1925) és az Édes Anna (1926).

## Édes Anna

1. A regény keletkezése

1. Kosztolányi utolsó regénye, az író egyik legjelentősebb prózai alkotása.
2. A művet 1926. július 1-jétől közölte a Nyugat folytatásokban, könyv alakban a szerző életében kétszer adták ki (1927, 1929).

2. Műfaja

– Erkölcsfilozófiai, társadalmi és lélektani regény.

## Kosztolányi Édes Anna3. Témája

1. Egy hivatalnokcsaládhoz került cselédlány tragikus története.
2. A tökéletes cselédlányból hogyan válik hidegvérű gyilkos.
3. Sorsa az érzékeny lelkű Annát gazdái (Vizyék) tudattalan meggyilkolására készteti.
4. A középpontban nem a megdöbbentő emberölés, hanem a rejtve maradt, megfejthetetlen lelki erők; a belső kényszer áll.
5. Hiányzik a gyilkosság katartikus hatása, a bűntudat, a lelkifurdalás.
6. A bíróság sem találja a tett indítékát, értetlenül áll az esettel szemben.
7. Alapötlete

* Koszto­lá­nyi­nétól ered: „ – Te, egy novellatéma jutott eszembe. Egy tökéletes cselédlány, aki végül is meggyilkolja gazdáját.” (Kosztolányi Dezsőné Kosztolányi Dezső, Életrajz, 1936.)

5. Címe

## Kiemeli a főhős nevét.

## Édes Anna, egy női név, de lehet ud­varló, kedveskedő megszólítás is.

## A lány nevét a manna (a Biblia szerint égből hullott isteni eledel), az adna és az édesanya szavakkal érezte rokonnak az író.

## A cím: szerelmes történetet ígér, nem utal a tragédiára.

## 6. A mottó

## – A címmel, a várt tartalommal ellentétben áll a mű elején található mottó.

## Latin nyelvű halotti ima, a Rituale Romanum (Római Rituálé) részlete.

## Imádság a holtak lelki üdvéért.

## Az egye­temes nyelven megfogalmazott ima könyörgés a cselédlány lelki üdvéért, az áldozatokért, a szereplőkért, az emberekért.

## Moviszter dr., az idős háziorvos mindennap elmondja a halotti ima részletét: „Uram, ne dobd oda a vadállatoknak a benned bízók lelkét! És szegényeid lelkéről se feledkezzél el!”

– Kosztolányi később így nyilatkozott erről: „Én az Édes Anna írása alatt – nem tudom, miért – mindig a temetési szertartás latin verseit mondogattam és énekeltem. Ez azonnal vissza­zökkentett hangulatomba. Ez volt az alaphangja.”

7. Valós történelmi háttér

* A történet időtartama több mint két év. A cselekmény 1919. július 31-én, a Tanácsköztársaság, a kommün bukásának napján indul, és 1922 őszén zárul (az idő pontos megjelölése jellemző Kosztolányira).
* Kosztolányi tisztában van a kommunista rémuralom tényeivel; műve mégsem leleplező korrajz.
* A bukott, ill. új (győztesen berendezkedő) rendszerről kiábrándító tapasztalatok → a főszereplő sorsát eldöntő lelki tényezőkkel összeforrtan rajzolódnak ki; alakokba ágyazva jelennek meg.

8. A szerkezet

* A regény 20 fejezetből áll.
* Szerkezetét öt részre tagolhatjuk.
* Az 1. rész → az 1–6. fejezet: az előkészítés, a kor, a színhely és a szereplők aprólékos bemutatása.
* A 2. rész → a 7–10. fejezet: Anna beilleszkedése az új környezetbe.
* A 3. rész → a 11–14. fejezet: Jancsi úrfi kalandja Annával.
* A 4. rész → a 15–18. fejezet: a menekülési kísérlet (házasság Báthory Árpád kéményseprővel) és meghiúsulása, továbbá a tragédia, a kettős gyilkosság leírása.
* Az 5. rész → a 19–20. fejezet: ítélethozatal és befejezés.

## 9. A keretfejezetek

1. Az 1. és az utolsó fejezet: a cselekmény szempontjából nincs jelentősége; kiemeli, hogy az elbeszélő távol áll (kívülálló) minden politikai irányzatosságtól. Ironikusan szemléli a közelmúlt és az elbeszélés jelenének eseményeit is.
2. Nem igazi társadalmi regény; Kosztolányi nem akar társadalmi kérdésekkel foglalkozni.
3. Az 1. fejezet a bolsevista uralom bukását mutatja be. A helyszín a budapesti Krisztinaváros, ahonnan Kun Béla menekül a lopott műkincsekkel. A leírás hiteles (a szemtanú hitelességével mesél): „a vérmező kellős közepére” lepottyant aranyláncot egy régi krisztinai polgár, Patz Károly József meg is találta. A fejezet utolsó mondata kétségbe vonja a történet hitelességét: „Legalább a Krisztinában ezt beszélték.”
4. A regényt záró fejezetben már 1922 ősze van. Kosztolányi Dezső is szereplő, Druma és kortesei beszélgetnek róla. Hangjuk elveszik a kutyaugatásban.

## 10. A 2. fejezet

## A szűkebb környezetet, Vizyék lakását (Attila u. 238.) írja le.

## Megjelenik Ficsor, a kommunista házmester, hogy megjavítsa a kispolgári család hónapok óta rossz csengőjét.

## Vizyné meg akar szabadulni Ficsortól, de a házmester lenyűgözi, amikor cselédlányt ajánl neki.

## 11. A 3-6. fejezet

* A főbb szereplők élettörténetét a 3–6. fejezetből ismerhetjük meg.

## Vizy Kornél

1. A „méltóságos úr”, akinek a háborúban tönkrement házát a „vörösök” köztulajdonba vették.
2. A hivatali karrierjével törődő, lelkiismeretes miniszteri tanácsos.
3. A bolsevista uralom bukása gyökeres változást hoz életében.
4. Elhanyagolt, hogy proletárnak látszódjék.
5. Gyűlöli a vörösöket (két szobát elrekviráltak).

* Feleségétől elhidegült, nem érdekli az asszony lelkiállapota.

## Vizyné

1. Boldogtalan életének soha nem szűnő gondja a cselédkérdés.
2. Monomániás vakság, beteges, patologikus szenve­dé­ly: semmi mással nem tud már törődni.
3. Világok dőlhetnek össze; ő csak a cselédekre összpontosít.
4. 20 éves házasságának minden emléke a házban megfordult cselédekhez kötődik.
5. Kóros állapotának oka: Piroska nevű lánya hatéves korában fertőző betegségben, vörheny miatt halt meg→ az asszony szanatóriumban volt évekig; férje folyamatosan csalta.
6. Beszűkült és boldogtalan életében a cseléd az egyetlen partnere; minden tevékenységének és gondolatának legfőbb oka és célja.
7. A cselédekhez kötődött, ugyanakkor valamennyit gyűlölte, most éppen Katicát, akinek hamarosan fel is mondott.
8. A legendás cselédlányról, Annáról (nevét csak a 4. fejezetben árulja el az író) újabb információkat tud meg Ficsortól.

## Ficsor elvtárs

1. A spionkodó, köpönyegforgató, stréber házmester klasszikus típusa. Hogy bőrét mentse, kényszeríti rokonát (Édes Annát), hogy otthagyja régi helyét, és beálljon Vizyékhez. Gyáván alkalmazkodik a Tanácsköztársaság bukása utáni új helyzethez.

## Édes Anna

1. Ficsor unokahúga, 19 éves, katolikus vallású, dunántúli parasztlány. Há­rom éve szolgál Pesten.
2. Mindene a munka, alig eszik, „aranykezű”.
3. Finom, érzékeny, minden durvaságtól visszariadó lélek — a csirkét is képtelen megölni.
4. Irdatlan árvaság és magány veszi körül.
5. Sehol nincs számára hely.
6. Emberi melegségre, szeretetre, családra vágyott. Patikárius Jancsi kihasználta.
7. Bartoséknál a gyerekek legalább a pajtásai voltak; itt nincs senkije.
8. Anna Vizyékhez költözése előtt ép és egészséges lelkű, tiszta és nemes ember volt, csak végtelenül árva és szegény.

12. A 6. fejezettől: a megérkezéstől a büntetésig— Anna Vizyéknél

* Az író a késleltetés eszközét alkalmazza, hiszen Anna csak a 6. fejezetben lép színre, bár az események már a 2. fejezettől az ő alakja köré épülnek.
* Anna 1919. augusztus 14-én áll Vizyék szolgálatába. Ezzel indul a bonyodalom.
* Sajátos pszichológiai jellemzés: a cselédlány és a környezet érintkezését elemzi az író. Anna idegennek érzi magát Vizyék lakásában, viszolyog a lakás kámforszagától (Vizyné kámfort tartott a zongorában a molyok ellen), gazdája Kornél nevétől, „a bútorok is valami névtelen rémülettel töltötték meg.” „Amikor ide belépett, ...olyan rosszullét fogta el, hogy azt hitte, azonnal összerogy…, már az első pillanatban ki akart szaladni …”
* Anna valóban mintacseléd: engedelmes, nem lop, csak a munkát szereti.
* A család utáni vágy is él benne. Erről vall esti imája és a korábbi gazdáinál, Bartosék gyermekének, Bandikának elmondott mese a madaras bicskáról.
* A Vizyné kínálta piskótát visszautasítja. Moviszter doktor szerint ez önvédelmi reflex: „A cselédek… nem is merik szeretni azt, amit szeretnek. Hát elhitetik magukkal, hogy nem jó az, ami jó. Így védekeznek…”
* Anna magánya fokozódik. Magányából kimozdulást jelent Vizyné unokaöccséhez, Patikárius Jancsihoz fűződő szerelmi kapcsolata, aki egy ideig Vizyéknél lakott.
* Az úrfi elhatározza, hogy szeretőjévé teszi Annát, amikor Vizyék elutaznak Egerbe. „Anna hagyta. Sőt most valami kezdődő, kellemes melegség járta át. A szerelem.” Anna enged az ellenszenves Jancsi úrfi csábítá­sának, mert szeretni akart.
* Hamarosan viszont az úrfi megalázónak érzi, hogy egy cselédlányba szeretett bele. Amikor Anna teherbe esik, magzatelhajtó port szerez neki, amitől a lány beteg lesz, de a „baj” elmúlt.
* Báthory Árpád, az özvegy kéményseprő feleségül akarja venni Annát. A lány úgy dönt, hogy férjhez megy, ezért 6 hónapi szolgálat után felmond. A hírre Vizyné hisztérikus rohamot kap, így a lány mégis marad, ez a vágya sem teljesül.
* A tragédia, a kettős gyilkosság a 18. fejezetben következik be. 1920 tavaszán Vizy Kornélt helyettes államtitkárrá nevezik ki.
* 1920. május 28-án fényes estélyt rendeznek, amelyen Anna meglátja, hogy Jancsi úrfi magához szorítja a fiatal Moviszternét, és „belecsókol” a nyakába. Látszólag ez a jelentéktelen moz­zanat a gyilkosság közvetlen kiváltó oka.
* A gyilkosság előtt baljós jelek történnek: feldől egy szék, a kutya vonít, Vizyné szavai („Aludni akarok sokáig.”), Anna gyorsan és mohón ette a rántott csirkecombot és a süteményt. (A 9. fejezetben még visszautasította a Vizyné kínálta piskótát.)
* Az estély utáni éjszakán történő gyilkosság a regény tetőpontja.
* Anna tudattalanul öli meg gazdáit: először Vizynét, majd az asszony férjét szúrja le.
* Másnap felfedezik a gyilkosságot, mindenki elborzad, minden arcon a „ré­mület”, „csak Anna arcán nem volt rémület. Ő sem értette, hogy miért tet­te… Ott belül, mélyen, nagyon mélyen bizonyára lehetett valami, amiért föltétlenül meg kellett tennie.” Az elfojtás-kitörés freudi jelenségét figyelhetjük meg.
* Annát beismerő vallomása után letartóztatják, fogházba viszik. „A cella eléggé tiszta volt, világosabb, és valamivel nagyobb, mint az ő konyhája.” A tett szabadulás volt a lány számára.
* A bírósági tárgyalás előtt „Anna keresztet vetett, Istennek ajánlotta lelkét abban a hitben, hogy máris a vesztőhelyre viszik, és azonnal föl­akasztják.”
* Bűnösnek vallja magát, semmit sem tagad. „Csak arra a kérdésre nem tudott felelni, hogy miért követte el tettét.”
* A bíróságon csak az öreg, cukorbeteg háziorvos, Moviszter Miklós áll mellé. Csak ő ismeri fel, hogy Anna tette szükségszerű volt. Ő mondja ki, hogy Annával nem emberként bántak, hanem mint egy géppel: „Ridegen bántak vele…Szeretet nélkül…Szívtelenül…Gépet csináltak belőle…Embertelenül bántak vele. Cudarul bántak vele.”
* Annát a bíróság bűnösnek mondja ki → büntetése: 15 év fegyház Márianosztrán.
* Hamarosan még az emlékét is elfelejtetik Krisztinavárosban.

## 13. Kosztolányi főhős-ábrázolása

1. Tudatos írói módszer: alig beszélteti főhősét.
2. Anna jellemzéséből hiányzik a (pár)beszéd (→ nyelvi szegénység) → a belső érzéseit nem tudja szavakba önteni.
3. A lány együgyűsége, iskolázatlansága, paraszti mivolta → érzékenységének reakciói ösztöni szinten játszódnak le.
4. A bemutatásban különös hangsúlyt kap a szaglás.

14. Jelképes motívumok:

* Anna 1900-ban született → szimbolikus jelentése is: sorsa példázatos, a 20. századot jelképezi, amelyből hiányzik a harmónia és a humánum.
* Anna esti imája és a korábbi gazdáinál, Bartosék gyermekének, Bandikának elmondott mese a madaras bicskáról. (Amint kinyitották, madarak repültek ki belőle.) → A madár a szabadság jelképe.
* A csirke megölését nem vállalta. „Mint falusi lány, a csirkét madárnak tekintette.” → A madár a szabadság jelképe.
* A regény többször visszatérő motívuma a tűzfal tetején égő lángocska (egy olajlámpa fénye). → A reményt jelképezi („fénye­sebb volt, mint a csillag”).
* Kis batyujában őrizgette azt a játéktrombitát, amelyet előző gazdái kisfiától, Bandikától kapott. A játéktrombita → a család, az otthon vágyát jelképezi.
* A beteg Anna lázálmában harangzúgást hallott. A harangszó jelképes → a magzat lelki üdvéért szól.
* Jelképes mozzanat: Vizyné a halála pillanatában szinte magához öleli Annát → az egymáshoz kötődés kifejezője.
* A gyilkosság utáni kézmosás szimbolikus jelentése → megszabadulás a bűntől. A kézmosás az ártatlanságot, a bűntelenséget jelképezi a bibliai Pilátus tette nyomán: Jézus halálos ítéletének kimondása előtt megmosta a kezét, és így szólt: „Ártatlan vagyok ez igaznak vérontásában.”

## 15. Vizyék magatartása

1. Meg­alá­zó, a rabszolgavásárra emlékeztető az a jelenet, amikor Vizyné felolvassa a cseléd­könyv adatait (termete, foga, ismertetőjele, stb.).

* A maguk módján szeretik Annát: tökéletes cseléd → nem embernek, hanem hibátlanul robotoló, érzelmek nélküli gépnek tekintik: „Mint valami halk automata mozgott ide-oda. Mint egy gép, gondolták, mint egy gép.”

1. Elvágják Anna külső világhoz fűződő kapcsolatait.
2. Megakadályozzák a Báthory úrral (kéményseprő) való házasságát.

## 16. Anna változása

1. 8 hónapot tölt Vizyéknél: a szenvedések keserves kálváriája.
2. Csak embersége feladása árán lehet mintacseléd.
3. Az író nem boncolja Anna lelkét; végig megmarad rejtelmes zártságában.
4. Kosztolányi a freudizmus eredményeit felhasználva az apró sérelmektől a tudattalan lelki robbanásig vezeti Annát.
5. Arca megcsúnyul, haja hullik; megfárad, elzsibbad benne valami.
6. A mintacseléd-szerep elnyeli egykori egyéniségét, de mindezt nem tudatosítja magában.
7. Vizynét inkább sajnálja, semmint gyűlöli.

## 17. Patikárus Jancsi

1. Vizyné unokaöccse.
2. Anna szeretetre vágyik, szeretni akar → ezért enged úrfinak.
3. Az érintetlen, tiszta lány várja, reméli a szerelem folytatását.
4. Jancsi számára Anna csak élvezeti cikk, használati tárgy, játékszer.
5. Anna egykor szép lelke fokról fokra törik meg.

## 18. Az utolsó csalódás

1. Május végén ünnepély: Vizy Kornál államtitkári kinevezése.
2. Jancsi Moviszter doktor fiatal feleségével flörtöl → Anna nincs tudatában, de féltékeny.
3. A szerelmi csalódás, árulás betetézi a rengeteg bántást, sérelmet → ez billenthette ki Annát lelki fásultságából.
4. Vizyéket öli meg → az ok és okozat közti közvetlen szálak összekuszálása.
5. Anna sem tudja, miért gyilkolt. Bűnös és áldozat egyszerre. A sze­retet­hiány tette gyilkossá.

## 19. Egyedüli pártfogó: Moviszter doktor

1. A humánumot, az emberséget, az író erkölcsi nézeteit kép­viseli a műben.
2. A tárgyaláson mindenki Anna ellen vall, hisz saját érdek fontosabb a lány életénél.
3. Egyedül az idős, cukorbeteg háziorvos, Moviszter Miklós dr. áll a lány mellé: a védelem tanújaként az igazságot kiáltja ki (ti. Annát nem emberként, hanem gépként kezelték).
4. Az elbeszélő azonosul a regény legemberibb figurájával - a bátorító sürgetés a lelkiismeret hangjaként szólal meg.
5. Moviszter Kosztolányi irodalmi alteregója; több helyen ő fejtegeti az író véleményét (pl. a kommunizmus hibájáról, a politika hitványságáról).
6. A részvét filozófusa, az irgalom, a keresztény szeretet, a könyö­rület fontosságát hirdeti.
7. Felfogása szerint „Van egy ország, ahol mindenki szolga és úr egyszerre. És egyenlő…, Krisztus országa”, mely „A lélekben van”. Itt „Nem is kell megvalósítani… A kommunistáknak is az volt a hibájuk, hogy egy ideált meg akartak valósítani.”

20. A mű mondanivalója

1. Kosztolányi ars poeticájának megfelelően „emberi” sorskérdéseket vet fel: a kiszolgáltatottság, az egymás iránti közömbösség, az emberi részvét és szánalom hiányának nagy problémáihoz csak külső keretként használja fel az úr-szolga viszonyt.
2. A gyilkosságnál is nagyobb bűn, ha valaki embertelen és durva.

## 21. A végső tanulság

1. Az emberi bajokra nem található intézményes megoldás.
2. A politika képtelen a lelki gondokra gyógyírt találni.
3. Az egyetlen megoldás: az irgalom, a keresztény szeretet — Krisztus országát sem szabad megvalósítani.
4. „Egyetlen ideált se szabad megvalósítani. Akkor vége. Csak maradjon fönn, a felhők között. Úgy hat és úgy él.” (Moviszter)

22. Értelmezés

* A szociologikus értelmezés → a mű a társadalom egy rétegének, a cselédek sorsának ábrázolása (a naturalizmus irányzata hozta az irodalomba, mint a társadalmi igazságtalanság témáját és jelképét).
* Az elnyomó és az elnyomott hagyományos szerepéhez többnyire erkölcsi tulajdonságok is járulnak: pl. a megalázott cseléd a jóság és a tisztaság meg­testesítője.
* Kosztolányi túl is lép a hagyományos úr – cseléd viszony ábrázolásán. Felmutatja, hogy nemcsak Anna kiszolgáltatottja a méltóságos úréknak, hanem a függés kölcsönös. Vizyné állandóan attól retteg, hogy elveszíti Annát. „Az tagadhatatlan, hogy most inkább rab volt, mint bármelyik cselédje mellett.” A függésben elveszítik a szabadságukat, s ez mindkettőjük személyiségét eltorzítja (gyil­kosságba torkoll).
* A regény a Tanácsköztársaság utáni korszak leleplezése. Bemutatja a cselédek embertelen sorsát, kiszolgáltatottságát és a középosztályi mentalitást, az úri világ nemtörődömségét.
* Az 1920-as években megszokott bűnügyek voltak a cse­­lédek által elkövetett gyilkosságok. Kosztolányit a mű megírása után egy cse­lédlány (Schmidt Anna) védőügyvédje arról tájékoztatta, hogy a védencét gyil­kosság miatt elítélték.
* Sajátos realista lélektani regény. A lélektani értelmezés → a gyilkosság freudista felfogása. Sigmund Freud, a bécsi orvos-pszichiáter tanítása, amely szerint az embert tudat alatti ösztönei irányítják, Kosztolányira is hatott. Édes Anna embertelenül meggyilkolja gazdáit. Iszonyú tettében az elfojtott sérelmek, a tudat alá szorult megaláztatások robbanásszerűen törnek felszínre. A kiszolgáltatottság elnyomta személyiségét. A szelíd, béketűrő cselédlány nem érzékeli, hogy mi történik vele.
* Az író nem ábrázolja a lelki folyamatokat, de az olvasó számára érzékelhetővé teszi azokat a sérelmeket, amelyek Annát, az ő emberségét érték (pl. beavatkoznak érzelmeibe, megaláztatás éri cselédi és női mivoltában is, nem lehet vőlegénye, Vizyné teljesen kisajátította magának).
* Anna szerencsétlen és szánalomra méltó áldozat, a gyilkosság révén magasztosul tragikus hősnővé.
* A lé­lek­tani (pszichológiai) regény típusa a 19. században fejlődött ki. Meg­terem­tőjének a francia realista írót, Stendhalt tartja az irodalomtörténet, akinek Vörös és fekete (1830) c. regényében is nagy szerepe van az emberi lélek feltárásának. A fősze­replő, Julien Sorel gyilkosságot kísérel meg de Rènalné ellen, „Bűnöm ...előre megfontolt szándékkal követtem el.”
* A lélektani ábrázolásban a 19. sz.-i nagy orosz realista író, Dosztojevszkij hatása is megjelenik, akinek Bűn és bűnhődés (1866) c. regé­nyében a főhős, Raszkolnyikov, előre kiszámítva, terv, elmélet alapján megöl egy uzsorás­asszonyt, hogy a pénzét elrabolja, majd hosszan bűnhődik.
* A hangsúly a lelki vívódáson van. Dosztojevszkij is az emberi lélek bonyolult rejtelmeire, kiismerhetetlenségére hívta fel a figyelmet. Az Édes Anna is „bűnügyi történet”, a fő­sze­replő itt is gyilkol, de terv nélkül, nem tudatosan. A gyilkosságot nem követi bűnhődés, Annának nincs bűntudata. A regény alapkérdésére – Miért követte el Anna a gyilkosságot? – nem kapunk választ.
* Kosztolányi világképének fő jellemzője az ember megfejthetetlen sok­színű­sége. Szerinte az ember titkokkal teli, „Egyedüli példány”, egyszeri és meg­ismétel­hetetlen csoda, „milliók közt az egyetlenegy”, mint írja a Halotti beszéd (1933) c. költeményében.
* Nézetére Ferenczy Sándor pszichológus, Freud tanainak magyar követője is hatott. Az embert rejtélynek tekintette, akit „nem lehet egy-két lélektani képlettel kifejezni”.

*Dosztojevszkij*

* Kosztolányi szerint sem lehet egyetlen okkal megmagyarázni az ember tet­teit. Anna gyilkosságával kapcsolatban a bíróság elnöke fejt ki hasonló gondo­latot: „Az elnök sejtette, hogy itt lehet valami, egy titok, melyet közülünk senki sem tud, talán a vádlott sem. Tudta, hogy egy tettet nem lehet megmagyarázni se egy okkal, se többel, hanem minden tett mögött az egész ember a teljes életével, melyet az igazságszolgáltatás nem fejthet föl.”

23. A mű utóélete

* Ma is népszerű olvasmány.
* Többször is megfilmesítették.
* Először 1958-ban Fábri Zoltán rendezett belőle művészi filmet. Anna szerepét Törőcsik Mari játszotta.
* 1992-ben Esztergályos Károly rendezésében újra filmre vitték a művet. A címszereplőt Nagy-Kálózy Eszter alakította.

A tétel kidolgozása Hideg János és Csalárné Tóth Erzsébet középiskolai tanárok munkája